NOBLE ร่วง 4% รับ XD วันแรก ยีลด์สูงกว่า 5% จ่ายปันผล 7 ก.ย.นี้
NOBLE ร่วง 4% มาที่ 6.45 บ. ด้วยมูลค่าซื้อขาย 53.62 ลบ. รับเครื่องหมาย XD วันแรก (24 ส.ค.) แจกปันผล 0.35 บ. ยีลด์สูงกว่า 5% พร้อมจ่ายเงินปันผล 7 ก.ย.64
NOBLE ร่วง 4% มาที่ 6.45 บ. รับเครื่องหมาย XD วันแรก แจกปันผล 0.35 บ. ยีลด์สูงกว่า 5% พร้อมจ่ายปันผล 7 ก.ย.นี้
24 ส.ค. 2564

ผู้สื่อข่าวรายงานว่า ราคาหุ้น บริษัท โนเบิล ดีเวลลอปเมนท์ จำกัด (มหาชน) หรือ NOBLE ล่าสุด ณ เวลา 10.48 น. อยู่ที่ 6.45 บาท ลบ 0.30 บาท หรือ 4.44% สูงสุดที่ 6.50 บาท ต่ำสุดที่ 6.35 บาท ด้วยมูลค่าซื้อขาย 53.62 ล้านบาท

ทั้งนี้ ราคาหุ้น NOBLE ปรับตัวลง หลังขึ้นเครื่องหมาย XD วันนี้  (24 ส.ค.) เป็นวันแรก โดยจะจ่ายปันผลงวดดำเนินงานวันที่ 1 ม.ค. 2564 ถึงวันที่ 30 มิ.ย. 2564 เป็นเงินสดในอัตรา 0.35 บาท/หุ้น และกำหนดจ่ายเงินปันผลในวันที่ 7 ก.ย.2564 โดยคิดเป็นอัตราเงินปันผลตอบแทน (Dividend Yield) อยู่ที่ระดับ 5.19% ซึ่งคิดจากราคาปิดเมื่อวันที่ 23 ส.ค.2564 ที่ 6.75 บาท